Convidame Dígotelo yo a que vos cuente siete coses sobre la mio persona y convidar a otros siete a facer lo mesmo con esti Premiu Kreativu , nun soi yo de falar muncho de mí pero la ocasión merezlo.      1. Nací va 21 serondes nun pueblu dun conceyu de la cuenca minera que nadie sabe bien onde  entama y onde acaba porque los paisanos del mio pueblu siempre fueron muy bravos y nunca tuvieron dalcuerdu con el llugar onde ponien les señales del pueblu y nunca duró una más duna nueche (misteriosamente apaecíen nel contenedor de la basoria), polo tanto les llendes del mio pueblu siempre fueron un tema de gran controversia y pol que si la cosa se ponía tensa igual llevabes un recuerdu pa casa por listu.      2. Vivo en la cuenca, estudio pa la mariña, tengo familia pal occidente, toco  pal oriente prósimu y tengo una sorrisa tovía más pal oriente. Polo tanto y teniendo en cuenta que nun tengo coche, el tiempu que paso en bus y les perres que doi a ALSA podeis imaxinavosles y por esto y pola economía soi un fiel defensor de les ediciones de bolsillu de los llibros.      3. Esti blog entamó gracies a la vara que me dio otru blogueru llangreanu que depués de pasar mediu día pinchando culos dedica el otru mediu a restolar pela rede. Dexelu de llau un par de meses, siendo sinceros  porque nun tengo ni puta idea dinformática y nun sabía camudar un par de coses de la plantilla (soi un pocu vagu, pero polo menos reconozolo), pero gracies al gabitu que mecho una moza que si sabe dello echo a andar otra vegada esti proyectu de blogue o cosa rara.      4. En materia de gustos culturales soi aficionau a la novela de toa triba destilos y a la poesía en mui pequeñes dosis. Pa la música soi un repunante y probablemente un friki que si vos fala de los grupos que conoz nun  sepáis nin tan siquiera donde son. Casi nun veo la televisión pero en cambiu paso bastante tiempu colgáu dinternet.      5. Depués de dedicar tola mocedá a estudiar más tirando pola rama de lletres, diome la venada de tirar por coses de debuxu técnicu (lo mio ye too asina). La mio vida ye como un tobogán dun parque infantil por cuenta de coses como esta, subir,baxar, cambiar, creer que nun se pue, algamalo…      6. La comida que más me presta del día ye lalmuerzu, pero como  siempre se me peguen les sábanes siempre tengo que salir medio corriendo col bocáu na boca. Por eso los sábados y los domingos son sagraos. El brunch inventelu yo, conste nacta.      7. Llevo dendel primer puntu dándome cuenta lo abegoso que se me fae falavos de mí personalmente.            Nun voi premiar a naide nespecial a facer esti Premiu Kreativu (más que nada porque paezme que me sigue bien poca xente), sois llibres de lleeme y facelo vosotros mesmos y  desparder esta iniciativa al vuesu blog.